CELEX: 62020TN0252
Language: hu
Date: 2020-04-23 00:00:00
Title: T-252/20. sz. ügy: 2020. április 23-án benyújtott kereset – JU és társai kontra Tanács

29.6.2020   
            
            
               HU
            
            
               Az Európai Unió Hivatalos Lapja
            
            
               C 215/56
            
         
      2020. április 23-án benyújtott kereset – JU és társai kontra Tanács
      (T-252/20. sz. ügy)
      (2020/C 215/64)
      Az eljárás nyelve: angol
      
         Felek
      
      
         Felperesek: JU, JV, JW, JY, JZ, KA, KB (képviselők: P. Tridimas barrister, A. von Westernhagen és D. Harrison solicitors)
      
         Alperes: az Európai Unió Tanácsa
      
         Kérelmek
      
      A felperesek azt kérik, hogy a Törvényszék:
      
                  —
               
               
                  semmisítse meg a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodás megkötéséről szóló, 2020. január 30-i (EU) 2020/135 tanácsi határozatot, (1) amennyiben az hozzájárulásuk és a megfelelő eljárás nélkül fosztja meg őket az uniós polgárság jogállásától és az abból eredő jogaiktól;
               
            
                  —
               
               
                  az alperest kötelezze a költségek viselésére.
               
            
         Jogalapok és fontosabb érvek
      
      A felperesek azt állítják, hogy azzal, hogy a Tanács megfosztottak őket az uniós polgárság jogállásától és az abból eredő alapvető jogoktól, megsértette az EUMSZ 20. cikket és az EUMSZ 23. cikket, az EUMSZ 50. cikket, valamint a Charta 39., 40., 45., 46., 7. és 19. cikkét, továbbá az arányosság, az egyenlő bánásmód és a bizalomvédelem elvét.
      A felperesek ennélfogva azt állítják, hogy az uniós polgárság az uniós állampolgárok alapvető jogállása. Ekként pedig személyes jellegű, és megszerzése esetén az Egyesült Királyságnak az Unióból való kilépésével nem szűnik meg automatikusan. A felperesek álláspontja szerint senkit nem lehet önkényesen megfosztani uniós polgárságától és az abból eredő jogoktól.
      
         (1)  A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodás megkötéséről szóló, 2020. január 30-i (EU) 2020/135 tanácsi határozat (HL 2020. L 29., 1. o.)